Jerry Laber: Milošević je znao za zločine (10/12/02) - 2002-12-10
Helsinki Watch slao je u Beograd brojna izvješća o srbijanskim ratnim zločinima u Hrvatskoj, BiH i Kosovu - izjavila višegodišnja direk
"Slobodan Milošević je znao za zločine ali nije poduzeo da ih spriječi niti kazni počinitelje", tvrdi direktorica organizacije Helsinki Watch, koja je danas svjedočila u haaškom Tribunalu, na suđenju bivšem srbijanskom i jugoslavenskom predsjedniku. "Na početku sam dužna objašnjenje zašto je Tužiteljstvu značajna potvrda da je optuženi znao za ratne zločine. Optuženi za ratne zločine odgovorni su, naime, i zato što su znali za njih a nisu poduzimali ništa da ih spriječe ili, potom, kazne počinitelje, jedno je od pravila haaškog Tribunala za ratne zločine" - rekla je svjedokinja Jerry Laber, višegodišnja direktorica Helsinki Watcha. Gospođa Laber je svjedok koju je Tužiteljstvu pozvalo radi dokazivanja upravo ovog elementa optužnice protiv Miloševića. Optuženi je znao što se događa, tvrdi Laberova, pozivajući se na opširnu korespondenciju ove udruge za borbu za ljudska prava sa srpskim vrhom. Izvještaje o povredi ljudskih prava Helsinki Watch je redovno slao srpskom vrhu, dakle Miloševiću, te JNA. Udruga je detaljno informirala o svim većim zločinima, počevši od Vukovara i Škabrnje, preko svih većih mjesta zločina za krvavih bosanskih godina do Kosova. Helsinki Watch je, na primjer, obavijestio zapovjednika JNA Blagoja Adžića o strijeljanju hrvatskih vojnika u Vojvodini 1991. godine, zatraživši istragu. Uzgred, Jerry Laber je podsjetila da je na zločine nad srpskim stanovništvom upozorila tadašnjeg hrvatskog predjednika Tuđmana, želeći ovim detaljem istaknuti da je Helsinki Watchu značajna samo briga o zaštiti ljudskih prava, bez obzira na počinitelje. Tužitelj Geoffrey Nice opširno je citirao izvještaje ove udruge. Slobodan Milošević je u unakrsnom ispitivanja ponovno imao svoje trenutke: osporio je osnovanost izvještaja primjedbom da su iza iskaza anomimni ljudi dakle on ih, kao obrana sebe samoga, ne može provjeriti. "Slušali smo priče uplašenih izbjeglica i nismo u tim trenucima očekivali da nam dadu imena", odvratila je svjedokinja. Slobodan Milošević je uporno tjerao svoje. Rekao je da su se svjedoci možda lažno predstavljali – teza je data na račun izveštaja Jerry Laber o susretima sa srpskom opozicijom – ili da je Helsinki Watch pisao izvješća kako bi dao doprinos "ovom lažnom sudu". "Izvještaje sigurno nismo sastavljali zbog suda. Kada su izvještaji nastajali suda nije ni bilo", odvratila je oštro svjedokinja Jerry Laber. Suđenje se nastavlja.